Which?

Which? on brittiläinen kuluttajavalistusjärjestö ja sen julkaisema samanniminen lehti. Järjestö kantoi alkujaan nimeä Association for Consumer Research, ja sittemmin Consumers' Association, kunnes se lopulta vaihtoi nimensä samaksi lokakuusta 1957 julkaistun lehtensä kanssa. Lehdessään järjestö julkaisee kuluttajille suunnattujen tuotteiden vertailuja. Järjestö on saanut virallisen aseman, jonka turvin sillä on oikeus tehdä kuluttajien puolesta valituksia viranomaisille. Which?-lehteä ei ole irtonumeromyynnissä.

Järjestöä kohtaan on esitetty myös kritiikkiä muun muassa sen järjestämistä kilpailuista, joiden palkintojen on pelätty vaarantavan järjestön riippumattomuuden. Myös järjestön harrastamaa massapostituksilla tapahtuvaa markkinointia on arvosteltu.

Lähteet

Aiheesta muualla
 Whichin kotisivut 

Brittiläiset aikakauslehdet
Brittiläiset järjestöt